เดือนตุลาคมที่ผ่านมาประจำเดือนมาวันที่ 1 ค่ะ มา 7 วัน โดยปกติจะมาประมาณ 7 วันค่ะ และเป็นคนที่รอบเดือนไม่ปกติค่ะ หลังจากนั้นวันที่ 26 ได้มีเพศสัมพันธ์ 2 ครั้งค่ะ ไม่ได้ใส่ถุงยาง เลยกินยาคุมฉุกเฉินเม็ดแรกหลังมีเพศสัมพันธ์ 4 ชั่วโมง และเม็ดที่ 2 หลังจากนั้น 11 ชั่วโมง และวันที่ 27 มีอีกครั้งค่ะ แต่ครั้งนี้ใส่ถุง และถุงไม่รั่ว ไม่ฉีกขาดค่ะ จนวันที่ 1 รู้สึกมีประจำเดือนมาค่ะ มาเหมือนประจำเดือนวันแรกปกติเลยค่ะ วันที่ 2 ก็มาปกติ มีอาการปวดท้องค่ะ แต่น้อยกว่าเดือนที่ผ่านมา ตอนนี้เข้าวันที่ 3 เหมือนประจำเดือนจะหมดเลยค่ะ แบบนี้จะเป็นอะไรมั้ยคะ จะใช่ประจำเดือนมาหรือป่าวคะ
สวัสดีค่ะ การรับประทานยาคุมฉุกเฉินอาจทำให้-ประจำเดือนมาผิดปกติหรือคลาดเคลื่อนไป-มีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียนและหากหลังจากรับประทานยาคุมฉุกเฉิน มีเลือดประจำเดือนออกมาแล้ว ก็แสดงว่าน่าจะไม่มีการตั้งครรภ์ค่ะ ประจำเดือนควรมา 3-7 วัน จากนั้นหยุดสนิท ไม่มีออกกระปริดกระปรอยระหว่างรอบเดือนอีกจึงแนะนำสังเกตอาการต่อไปว่ามีความผิดปกติในรอบเดือนถัดไป หรือประจำเดือนในรอบถัดไปมาช้ากว่าปกติหรือไม่ ถ้าใช่ ควรไปพบแพทย์เพื่อตรวจเพิ่มเติมหาสาเหตุอีกครั้ง